hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu cy hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu
egyfordulós pályázat | Óbudai Vagyonkezelő Nonprofit Zrt.
Értékesítési, Helyiség- és Telekhasznosítási Osztály
Adatok: 2011. évi CVIII. / 2015. évi CXLIII. TV.
Adatok: 2009. évi CXXII. TV.
Az Óbudai Vagyonkezelő Zrt. (1033 Bp. Mozaik u. 7.) egyfordulós pályázatot hirdet a Budapest Főváros III. kerület Óbuda-Békásmegyer Önkormányzat tulajdonában lévő ingatlan értékesítésére:
Óbuda legforgalmasabb útja mentén, Filatorigát városrészben önkormányzati tulajdonú ingatlan ELADÓ!
Budapest, III. Szentendrei út 85. szám alatti kivett iroda, udvar megnevezésű társasház egyben eladó.  Az épületben két iroda került kialakításra a 19395/7/A/1 hrsz-ú, 438 m2 alapterülettel és a 19395/7/A/2 hrsz-ú, 193 m2 alapterülettel.
A telekterület: 789 m2.
Az épület pinceszint + földszint + emelet + részben beépített padlástér szinttagozódású.
A terület övezeti besorolása: I-III-KZ/2
Az ingatlan összközműves, régészetileg védett területen helyezkedik el, műemléki védelem alatt áll, meglévő megtartásra javasolt épülettel.
Műszaki állapota felújítandónak minősül.
Az ingatlanok együttes irányára: 85.460.335,-Ft (Áfa mentes)
A pályázaton való részvétel feltétele a pályázati dokumentáció megvásárlása bruttó 20.000,- Ft vételáron.
Az ajánlatnak tartalmaznia kell a pályázó adatait, a megajánlott vételárat, a fizetés módját és idejét, valamint a pályázó nyilatkozatát a pályázati felhívásban foglalt feltételek elfogadására. A pályázó ajánlatához a pályázat benyújtásától számított 60 napig kötve van. A pályázaton azon ajánlattevők vehetnek részt, akik a pályázati biztosítékot befizetik az Önkormányzat Raiffeisen Bank Zrt.-nél vezetett 12001008-00140645-00100001 számú letéti számlájára. A pályázóknak az ajánlatot és a pályázati biztosíték befizetését igazoló bizonylatot zárt borítékban, legkésőbb 2015. március 31. (kedd) 12 óráig van lehetőségük benyújtani az Óbudai Vagyonkezelő Zrt. Értékesítési, Helyiség- és Telekhasznosítási Osztályán (cím: 1033 Bp. Mozaik u. 7.) személyesen, vagy meghatalmazott útján.
Az ajánlat benyújtásához formanyomtatvány letölthető ITT meg ITT és a www.obuda.hu honlapról, vagy személyesen átvehető a fenti címen.
A pályázatok bontására 2015. március 31-én 12.00 órakor a Bp. III. kerület Mozaik u. 7. sz. alatt, az Óbudai Vagyonkezelő Zrt. hivatalos helyiségében kerül sor. A pályázaton résztvevőket levélben vagy telefonon értesítjük a pályázat eredményéről. A pályázat kiírója fenntartja azon jogát, hogy a legmagasabb vételárat kínáló ajánlattevőkkel a pályázatbontást követően tovább tárgyaljon, közöttük zártkörű licitet tartson, illetve, hogy a pályázatot indokolás nélkül eredménytelennek nyilvánítsa.
A meghirdetett ingatlanra a nemzeti vagyonról szóló 2011. évi CXCVI. törvény értelmében a Magyar Államot minden más jogosultat megelőző, valamint az egyes állami tulajdonban lévő vagyontárgyak önkormányzati tulajdonba adásáról szóló 1991. évi XXXIII. törvény értelmében a Főváros Önkormányzatot elővásárlási jog illeti meg. A tulajdonviszonyok rendezése érdekében, az állam által az állampolgárok tulajdonában igazságtalanul okozott károk részleges kárpótlásáról szóló 1991. évi XXV. törvény 9. §-a értelmében a kárpótlásra jogosultat a meghirdetett ingatlanra elővásárlási jog illetheti meg. A kulturális örökség védelméről szóló 2001. évi LXIV. törvény 44.§ (1) bekezdés d) pontja alapján a Miniszter jóváhagyása szükséges bármely olyan jogügylethez, amelynek következtében az állam vagy az önkormányzat tulajdonjoga megszűnik a műemlék felett.
A nyertes pályázónak az önkormányzat tulajdonában lévő egyes vagyontárgyak elidegenítéséről szóló 18/2014. (VI.2.) rendelet 3. paragrafusában meghatározottak szerint szerződéskötési díjat kell fizetnie.
A pályázattal kapcsolatban további felvilágosítást az Értékesítési, Helyiség- és Telekhasznosítási Osztály +36 1 430-3463 és a +36 1 430-3466 telefonszámain lehet kérni.
A pályázati felhívás jelen szövege megjelenik az Óbuda Újságban, felkerül továbbá 2015. március 13-ától a www.obuda.hu és a www.ovzrt.hu honlapokra, valamint a következő internetes hirdetési fórumokra: ingatlan.com, ingatlan.net, ingatlanok.hu.
Értékesítési, Helyiség- és Telekhasznosítási Osztály